EkBass/fiwiki-20250220-pages-articles huggingface dataset:
Tito Jackson

Toriano Adaryll ”Tito” Jackson (15. lokakuuta 1953, Gary – 15. syyskuuta 2024https://www.suggest.com/tito-jackson-original-jackson-5-member-and- brother-of-michael-dead-at-70/2830451/) oli yhdysvaltalainen laulaja ja kitaristi. Hän kuului tunnettuun The Jackson 5 -kokoonpanoon, jossa hän toimi kitaristina ja taustalaulajana. Tito Jackson syntyi Katherine ja Joseph Jacksonin kolmantena lapsena. Tito oli Michael Jacksonin isoveli.Olli-Pekka Sulasma, Michael Jacksonin isoveli Tito Jackson kuollut Yle.fi, uutiset 16.9.2024, viitattu 16.9.2024 Tito oli vuonna 1964 perustamassa veljiensä Michaelin, Jermainen ja Randyn kanssa The Jackson 5 -yhtyettä. Tito soitti yhtyeessä kitaraa ja lauloi taustoja. Hän soitti alkujaan vain live- esiintymisissä, sillä Motown-levy-yhtiössä veljekset eivät voineet kirjoittaa eikä soittaa albumeille. Tilanne muuttui 1970-luvulla Epic Recordsilla, ja myös Tito Jackson alkoi tuoda omaa soittoaan albumeille. Michael Jackson lähti veljesten yhtyeestä vuoden 1984 ”Victory Tour” -kiertueen jälkeen. Muut veljekset jatkoivat kuitenkin ja esiintyivät hieman erilaisilla kokoonpanoilla. Tito Jackson oli alkuperäisen kokoonpanoon viimeinen jäsen, joka teki sooloalbumin. Hänen esikoisensa Tito Time julkaistiin 2016. Toinen albumi Under Your Spell ilmestyi 2021. Jacksonin sooloalbumeissa oli bluesvaikutteita. Jacksonin kolme lasta perustivat myöhemmin yhtyeen 3T. Lasten äiti Delores, josta Jackson erosi vuonna 1988, kuoli henkirikoksen uhrina 27. elokuuta 1994. Tito Jackson kuoli sydänkohtaukseen 70-vuotiaana ajaessaan Oklahomasta New Mexicoon 15.syyskuuta 2024 == Lähteet == == Aiheesta muualla == * Tito Jacksonin kotisivut Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1953 syntyneet Luokka:Vuonna 2024 kuolleet Tito
Carl Öhman

Carl Hugo Öhman (18. maaliskuuta 1930 Helsinki – 3. maaliskuuta 2022 Helsinki) oli suomalainen teatterinjohtaja. Öhman oli Helsingin Ruotsalaisen teatterin johtajana vuosina 1963–1982. Sen jälkeen hän toimi Finlandia-talon johtajana vuoteen 1988 ja viimeksi Tampere-talon johtajana. Öhman jäi eläkkeelle Tampere-talon johtajan virasta 1997. Carl Öhman oli vuosina 1973–1997 naimisissa viihdeartisti Marjatta Leppäsen kanssa. Vuonna 1994 Öhman sai professorin arvonimen ansioistaan suomalaisen ja suomenruotsalaisen kulttuurin hyväksi tehdystä työstä. Hän sai myös yli-intendentin arvonimen vuonna 1983. == Väitöskirjaskandaali == Syyskuussa 1995 ruotsalainen kirjallisuustutkija Björn Meidal käsitteli Scandinavica-aikakauslehdessä Öhmanin vuonna 1961 julkaistua kirjaa August Strindberg and the Origin of the Scenic Expressionism. Kirja oli lyhennelmä Öhmanin Michiganin yliopistossa vuonna 1961 julkaistusta tohtorinväitöskirjasta. Meidal löysi kirjasta pahoja puutteita: kyseistä väitöskirjaa ei löytynyt, ei myöskään teoksessa lähteinä mainittuja Strindbergin kirjeitä ja muistiinpanoja löytynyt arkistoista. Lisäksi kirja sisälsi tekaistuja haastatteluja. Asian tultua julki ilmeni, ettei Michiganin yliopisto tuntenut Öhmania eikä hänen väitöskirjaansa löytynyt Yhdysvalloista. Öhman ilmoitti tämän jälkeen, ettei hän ole filosofian tohtori ”käsitteen suomalaisessa mielessä” vaan hän on saanut tohtoridiplomin yksityisestä amerikkalaisesta Putnay & Roberts Foundation -säätiöstä pidettyään luentosarjan Ann Arborissa vuonna 1961. Tuonnimistä säätiötä ja sen myöntämää tohtorindiplomia ei kuitenkaan löytynyt. Öhmanin mukaan diplomi oli hävinnyt muutossa, mutta hän kertoi löytäneensä kadoksissa olleet Strindbergin kirjeet talonsa ullakolta tyttärensä lelulaatikosta Barbie-nuken patjan alta. Helsingin yliopiston rehtori asetti tässä vaiheessa asiantuntijaryhmän tutkimaan myös Öhmanin 1959 tekemää lisensiaatintyötä August Strindberg och teatern. Ryhmä sai työnsä valmiiksi 4. heinäkuuta 1996 ja totesi, että Öhmanin lisensiaatintyö perustui useisiin väärennettyihin lähteisiin. Öhman kiisti nämä väitteet. Yliopisto ei kuitenkaan hakenut KHO:lta Öhmanin lisensiaatinarvon peruuttamista, koska lisensiaatintyön valmistumisesta oli kulunut jo lähes 40 vuotta eikä Öhman tänä aikana ollut työskennellyt tieteellisen tutkimuksen parissa.Kartio 2002 == Lähteet == * * Kartio, Leena: Hyväksytyn gradun epäselvyyksiin puuttumisesta. Acatiimi 2/2002. * Korhonen, Nina: Öhmanin selitykset eivät kelvanneet. Ylioppilaslehti 1/1996. * * Leskinen, J. R.: Ihailen Carl Öhmania. (Kolumni.) Ylioppilaslehti 12/1995. * Mitä-Missä-Milloin vuosikirja 1997. === Viitteet === ==Aiheesta muualla== * * Carl Öhmanin muistokirjoitus Helsingin Sanomissa Luokka:Suomalaiset teatterinjohtajat Luokka:Suomalaiset professorin arvonimen saaneet Luokka:Vuonna 1930 syntyneet Luokka:Vuonna 2022 kuolleet
Jermaine Jackson

Jermaine LaJaune Jackson (s. 11. joulukuuta 1954) on yhdysvaltalainen laulaja ja basisti. Hän syntyi Katherine ja Joseph Jacksonin tunnettuun perheeseen; sisarusten joukossa ovat Michael ja Janet Jackson. Jackson kuului The Jackson 5 -kokoonpanoon. Hän valmistui Birmingham High Schoolista vuonna 1973. Hän on aikuisiällään kääntynyt islamiin. Jackson saavutti myöhemmin menestystä soolourallaan ja sai jopa Grammy-ehdokkuuden. Vuonna 2007 hän osallistui brittiläiseen Celebrity Big Brotheriin. ==Diskografia== ===Studioalbumit=== Julkaistu Albumi U.S. Pop U.S. R&B; 1972 Jermaine 25 4 1973 Come Into My Life 150 28 1975 Do Unto Others (unreleased) - - 1976 My Name Is Jermaine 162 27 1977 Feel the Fire 172 34 1978 Frontiers - - 1979 Living (unreleased) - - 1979 Let's Get Serious 4 1 1980 Jermaine 42 15 1981 I Like Your Style 84 29 1982 Let Me Tickle Your Fancy 44 7 1984 Dynamite (also called Jermaine Jackson) 17 11 1986 Precious Moments 46 23 1989 Don't Take It Personal 113 16 1991 You Said - 37 ===Kokoelma-albumit=== Julkaistu Albumi U.S. Pop U.S. R&B; 1981 Motown Superstars Series Vol. 17 - - 1991 Greatest Hits & Rare Classics - - 1999 Dynamite – The Encore Collection - - 2000 The Heritage Collection - - 2001 Ultimate Collection - - 2007 Big Brother Jermaine: The Jermaine Jackson Collection - - Luokka:Yhdysvaltalaiset laulajat Luokka:Yhdysvaltalaiset basistit Luokka:Vuonna 1954 syntyneet Luokka:Elävät henkilöt Jermaine
Marlon Jackson

Marlon David Jackson (s. 12. maaliskuuta 1957) on yhdysvaltalainen laulaja. Hän syntyi Katherine ja Joseph Jacksonin kuuluisaan perheeseen. Marlon on Michael Jacksonin ja Janet Jacksonin isoveli. Hän syntyi ennenaikaisesti, ja hänen kaksoisveljensä Brandon kuoli pian syntymänsä jälkeen. Marlon on kuulunut myös Jackson 5 -kokoonpanoon ja on myöhemmin tuottanut sisarustensa musiikkia. ==Diskografia== *1987: Baby Tonight == Aiheesta muualla == Luokka:Yhdysvaltalaiset funklaulajat Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Vuonna 1957 syntyneet Luokka:Elävät henkilöt Marlon
Randy Jackson (laulaja)

Steven Randall "Randy" Jackson (s. 29. lokakuuta 1961) on yhdysvaltalainen laulaja. Hän syntyi Katherine ja Joseph Jacksonin musikaaliseen perheeseen Garyssä, Indianassa. Randy on Michael Jacksonin veli. Jackson liittyi sisarustensa Jackson 5 -kokoonpanoon, jonka hajottua vuonna 1990 hän ei ole saavuttanut soolourallaan suurempaa mainetta. Randy osaa soittaa monia soittimia ja on hyvä kirjoittamaan kappaleita. Michael Jackson on sanonut, että Randy on hänen mielestään perheen lahjakkain. ==Diskografia== *1978: Randy Jackson (shelved) *1989: Randy Jackson and the Gypsys Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1961 syntyneet Luokka:Elävät henkilöt Randy
Markus Katzer

Markus Katzer (s. 11. joulukuuta 1979 Wien) on itävaltalainen jalkapalloilija, pelipaikaltaan puolustaja. Hän pelaa tällä hetkellä SK Rapid Wien -seuran kokoonpanossa. Katzer aloitti ammattilaisena vuonna 2000 VfB Admira Wacker Mödlingin joukkueessa, jossa hän pelasi neljä vuotta ennen nykyiseen seuraansa siirtymistä. Hän on voittanut nykyseurassaan Rapidissä maansa liigamestaruuden kahdesti: vuosina 2005 ja 2008. Vuonna 2005 hän oli lisäksi cup-finaalissa, jossa joukkue taipui kuitenkin Austria Wienille 3-1. Katzer debytoi maajoukkueessa vuonna 2003. Hänet on valittu Itävallan kokoonpanoon EM- kotikisoihin 2008. Hän on pelannut tähän mennessä 11 ottelua, mutta maaleja ei ole syntynyt. ==Lähteet== *Profiili SK Rapid Wien -seuran sivuilla *Tilastot footballdatabase.com -sivustolla Luokka:Itävaltalaiset jalkapalloilijat Luokka:Vuonna 1979 syntyneet Luokka:Elävät henkilöt
Anelma Vuorio

Anelma Kaarina Vuorio (21. elokuuta 1906 Helsinki – 4. kesäkuuta 1983 Helsinki) oli suomalainen kirjailija. Vuorion vanhemmat olivat Lahden kansanopiston johtaja, kansanedustaja ja tietokirjailija Rope Kojonen ja Edla Maria o.s. Tiitinen. Anelma Vuorio omisti vuosina 1949–1968 yhdessä miehensä Rainer Vuorion (1901–1988) kanssa Hvitträskin ateljee- ja asuinrakennuksen, joka toimi heidän edustuskotinaan. Talo siirtyi 1968 Vuorioiden konkurssin jälkeen ensin Kansallis-Osake-Pankin haltuun ja sen jälkeen Gerda ja Salomon Wuorion säätiön omistukseen. Suomen valtio osti Hvitträskin vuonna 1981.Geni.com : Erik Rainer Johannes VuorioHvitträskin historiaa Suomen Kansallismuseon sivuilla == Teoksia == * Vapaus: Romaani. Otava 1940 * Tappio: Novelleja. Kansankirja, Helsinki 1946 * Illuusioiden saari: Kuvia ja tarinoita Mallorcasta. Kansankirja, Helsinki 1953 * Kaksikymmentä vuotta Hvitträskin tähden. Kirjayhtymä 1971 * Raatteen pataljoona I/JR 11:n vaiheita jatkosodan ensimmäisen kuukauden aikana. Karisto 1973 * Kukaton morsian: Kuvia isovanhempieni sekä vanhempieni Rope ja Edla Maria Kojosen elämäntaipaleelta. Karisto 1975 == Lähteet == * Suomen kirjailijat -tietokanta. == Aiheesta muualla == Luettelo Anelma Vuorion lehtiartikkeleista Luokka:Suomalaiset kirjailijat Luokka:Vuonna 1906 syntyneet Luokka:Vuonna 1983 kuolleet
Võ Văn Kiệt

Võ Văn Kiệt (23. marraskuuta 1922 – 11. kesäkuuta 2008) oli vietnamilainen poliitikko. Hän kuului uudistusmielisten kommunistien ryhmittymään, joka aloitti ”Vietnamin perestroikan”, Đổi mớina tunnetun taloudellisen tervehdyttämispolitiikan 1986 BBC News (11.6.2008), haettu 11.6.2008 "Credited as the author of the reforms known as Doi Moi, which have transformed Vietnam's economy, he was a rarity among senior officials in speaking out publicly against the failings of the communist system." . Vietnamin pääministerinä hän toimi 8. elokuuta 1991–25. syyskuuta 1997. Syntymänimeltään hän oli Phan Văn Hòa, mutta hän muutti nimensä liityttyään Indokiinan kommunistipuolueeseen. Ystävät kutsuivat häntä lempinimellä Sáu Dân. Kiệt syntyi talonpoikaiseen perheeseen Trung Hiệpin kylässä Vũng Liêmin piirissä Vĩnh Longin maakunnassa eteläisessä Vietnamissa, joka oli osa Kotšin- Kiinaa Ranskan Indokiinassa. Kommunistipuolueen jäsen hänestä tuli 1939, ja imperialisminvastaisen nuorisoliikkeen aktivistina hän osallistui Nam Kỳn kansannousuun. Việt Minh -itsenäisyysliikkeen sotilaana Kiệt taisteli ranskalaisia vastaan ensimmäisessä Indokiinan sodassa 1946-1954 asemapaikkanaan etelä, mutta pakeni Pohjois-Vietnamiin maan jakauduttua kahtia Geneven konferenssin mukaisesti 1954. 1960 hänet valittiin keskuskomitean varajäseneksi ja täysjäseneksi 1972. Vietnamien jälleenyhdistyttyä 1976 hän palasi etelään astuakseen virkaansa Hồ Chí Minhin kaupungin kaupunginjohtajana. Pian tämän jälkeen hänet hyväksyttiin politbyroon varajäseneksi ja nimitettiin Hồ Chí Minhin kaupungin puoluetoimiston pääsihteeriksi. Vuonna 1991 hänestä tuli Vietnamin pääministeri, mutta hän oli toiminut virkaatekevänä jo vuodesta 1988, jolloin hänen edeltäjänsä Phạm Hùng kuoli äkillisesti. Kaudellaan kaupunginjohtajana hän hillitsi kovan linjan kommunisteja ja halusi pitää vanhan hallinnon ja liike-elämän edustajiin yhteyttä taloudellisen katastrofin estämiseksi BBC News (11.6.2008), haettu 11.6.2008 "After the communist victory in 1975 he became mayor of Saigon, and quietly defied hard-line official policy by trying to work with officials and businesses associated with the defeated government." . Hän vastusti avoimesti korruptiota ja suhtautui kriittisesti kahden Vietnamin talouksien hätäiseen pakkoliittoon. Hänen uudistuspolitiikkansa otti tuulta vuonna 1986, jolloin maa oli taloudellisen romahduksen partaalla BBC News (11.6.2008), haettu 11.6.2008 "His experiments with diluting orthodox socialism in the city eventually encouraged the communist party to adopt market reforms for the whole country in 1986, at a time when the economy was in ruins." . Kiệt kuoli singaporelaisessa sairaalassa lyhyen sairauden jälkeen 11. kesäkuuta 2008. ==Lähteet== Luokka:Vietnamin pääministerit Luokka:Vuonna 1922 syntyneet Luokka:Vuonna 2008 kuolleet
Ammatinvalinnanohjaus

Ammatinvalinnanohjauksen tavoitteena on auttaa asiakasta löytämään itselleen sopiva uravalinta (työ ja koulutus). Ohjaus tapahtuu yhteistyössä ammatinvalintapsykologin kanssa. Suomessa ammatinvalinnanohjaus katsotaan alkaneen 1939 Helsingin kunnallisen työnvälitystoimiston perustaessa erillisen nuoriso-osaston. Tarkoitus oli tuolloin ohjata kansakoulunsa päättäneitä nuoria jatko-opintoihin yhteiskunnan ollessa murroksessa teollistumisen ja kaupungistumisen myötä. Nykyisin ammatinvalintaa pohditaan myös jo ennen työelämään astumista. Työterveyslaitos on kehittänyt peruskoulun päättöluokkien sekä ammatillisten oppilaitosten ja lukioiden käyttöön Kohti työelämää -ryhmämenetelmän, joka tukee nuorten uravalintoja. ==Miten ammatinvalinnanohjaukseen pääsee?== Työ- ja elinkeinotoimistoista annetaan ohjeet, kuinka ammatinvalinnanohjaukseen pääsee. Eri toimistoissa on erilaisia käytäntöjä ammatinvalinnanohjaukseen pääsyn suhteen. Työ- ja elinkeinotoimiston tarjoama ammatinvalinnanohjaus on henkilöasiakkaalle maksutonta. ==Mitä ammatinvalinnanohjauksessa tehdään?== Ammatinvalinnanohjauksessa käydään noin tunnin mittainen luottamuksellinen keskustelu asiakkaan elämäntilanteesta, odotuksista ja urataustasta. Tämän ns. alkuhaastattelun perusteella ohjaaja ja ohjattava sopivat ohjausprosessin jatkosta, sillä yleensä keskustelukertoja tarvitaan enemmän kuin yksi toteuttamiskelpoisen suunnitelman luomiseksi. Lisäksi apuna käytetään psykologisia testejä, kuten kykytestejä, persoonallisuustestejä ja kiinnostavuusarviointeja. Mahdollisia ohjaustoimia ovat myös erilaiset työ- tai koulutuskokeilut ja terveydentilan tutkimukset. Näitä tietoja ei luovuteta ulkopuolisille tahoille ilman asiakkaan suostumusta. Lisäksi on olemassa myös jonkin verran sähköisiä palveluita ammatinvalinnanohjauksen tukena. Esimerkiksi internetissä oleva AVO-ohjelma (http://www.mol.fi/avo/avo.htm) tarjoaa erilaisia uravaihtoehtoja, mutta ei kerro asiakkaan soveltuvuutta niihin. ==Lähteet== * Ammatinvalintapsykologin antaa vastauksia ammatinvalinnanohjauksesta (www.ammatinvalinta.fi) * Kohti työelämää Työterveyslaitoksen sivuilla, 26.9.2013 === Viitteet === Luokka:Työ
Rope Kojonen

Robert (Rope) Kojonen (1. elokuuta 1874 Iitti - 10\. kesäkuuta 1931 Lahti) oli suomalainen kansanopiston johtaja, kansanedustaja ja kirjailija. Kojosen vanhemmat olivat työmies Juho Tuomaanpoika ja Maria Sofia Antintytär. Hän pääsi ylioppilaaksi 1896 ja suoritti teologian preliminääritutkinnon 1898 sekä valmistui filosofian kandidaatiksi 1901. Kojonen toimi Uusimaa-lehden päätoimittajana 1901–1902 sekä Lahden kansanopiston johtajana 1902–1931 ja Lahden kaupungin kansakoulujen tarkastajana 1906–1931. Hän oli vt. kouluneuvos vuosina 1919–1920 ja sosiaaliministeriön raittiusosaston vt. osastopäällikkö 1921–1922. Kojonen oli Kansallisen Edistyspuolueen kansanedustajana vuosina 1919–1922 edustaen Hämeen läänin eteläistä vaalipiiriä. Hän oli valtiorikosoikeuden jäsenenä ja oli mukana kunnallispolitiikassa Lahden kaupunginvaltuuston jäsenenä. Kojonen kuului Suomen kansanopistoyhdistyksen johtokuntaan ja hänellä oli luottamustehtäviä myös raittiusjärjestöissä. Rope Kojonen oli naimisissa vuodesta 1903 Edla Maria Tiitisen kanssa. Heillä oli seitsemän lasta, joista yksi on heidän tyttärensä kirjailija Anelma Vuorio. == Teoksia == * Kertomus Lahden vapaaehtoisen palokunnan toiminnasta vuosina 1880–1905. Hämeenlinna 1905 * Historiallisia lapsia, Michel Masson’in y.m. mukaan Suomen lapsille kertonut Rope Kojonen. WSOY 1908 * Näytelmäopas: Suomen Nuorison Liiton alotteesta toimittanut Rope Kojonen. Kansanvalistusseura 1910 * Näytelmäopas, osa 2: Suomen Nuorison Liiton alotteesta toimittanut Rope Kojonen. Kansanvalistusseura 1916 * Nuoruus ja ihanteet. WSOY 1916, 2. painos 1916, 3. painos 1918, 4. painos 1921 * Kansanopisto. Karisto 1917 * Nuoruus : kansanopisto- ja edistysseuraväen kevätkirja, osa 1, toimittanut Rope Kojonen. Edistysseurojen kustannus, Helsinki 1919 * Nuoruus : kansanopisto- ja edistysseuraväen kevätkirja, osa 2, toimittanut Rope Kojonen. Edistysseurojen kustannus, Helsinki 1920 * Kansanopisto ja vapaustaistelu. Edistysseurojen kustannus, Helsinki 1920 * Onni. WSOY 1921 * Nuoruus : kansanopistoväen kevätkirja: 1929, toimittajat Edv. Einiö, Rope Kojonen ja Aukusti Ripsaluoma. Kansanopistolehti, Mikkeli 1929 == Kirjallisuutta == * Lahden Kansanopiston ja Rope Kojosen muistojulkaisu, toimittanut Edla Kojonen. 1933 * Anelma Vuorio: Kukaton morsian : kuva isovanhempieni sekä vanhempieni Rope ja Edla Kojosen elämäntaipaleelta. Karisto 1975 == Lähteet == * Suomen kirjailijat-tietokanta * Luokka:Kansanedustajat Luokka:Kansallisen Edistyspuolueen poliitikot Luokka:Lahden kaupunginvaltuutetut Luokka:Hämeen vaalipiiri Luokka:Suomalaiset kirjailijat Luokka:Suomen oppilaitosten rehtorit Luokka:Vuonna 1874 syntyneet Luokka:Vuonna 1931 kuolleet
Chen Li

Chen Li (s. 23. elokuuta 1974 Yun Chen) on kiinalainen haulikkoampuja. Chen Li on saavuttanut MM-kilpailuissa trapissa kolme joukkuekultaa (1998, 1999 ja 2006), henkilökohtaisen hopean (2006) ja joukkuehopean (2007). ==Lähteet== *Profiili ISSF Newsissä *ISSF:n tietokanta Luokka:Kiinalaiset ampujat Luokka:Vuonna 1974 syntyneet Luokka:Elävät henkilöt
Asser Hilpe

Asser Hilpe (3. marraskuuta 1918 Kotka - 2\. helmikuuta 1992 Lahti)Kuolinilmoitus, Asser Hilpe, Etelä-Suomen Sanomat, 1992, No 45, sivu 4, julkaistu 16.2.1992 oli suomalainen virkamies ja kirjailija.Suomen Kirjailijat 1945–1980, Hilpe, Asser, sivu 140, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Hilpe toimi työlaitoksen johtajana kulkulaitosten ja yleisten töiden ministeriössä vuosina 1946–1949, piiriohjaajana sosiaali- ja terveysministeriössä 1950–1962 ja viimeksi tarkastajana Hämeen lääninhallituksessa 1962–1977. Hilpen vanhemmat olivat urakoitsija Topias Hilpe ja Matilda (o.s. Mikkola). Puoliso oli Toini (o.s. Kuparinen) vuodesta 1942. Hilpe kävi keskikoulun. Hilpe toimi Salpausselän kirjailijat yhdistyksen puheenjohtajana 1970–1978. == Teoksia == * Säälimätön vihollinen, romaani. Karisto 1952 * Kuilun reunalla, romaani. Karisto 1954 * Kuolema auttoi murhaajaa, romaani. Karisto 1954 * Odotan huomista, romaani. Karisto 1955 == Lähteet == * Suomen kirjailijat -tietokanta * Päijäthämäläisiä kirjailijoita – Asser Hilpe == Viitteet == Luokka:Suomalaiset kirjailijat Luokka:Suomalaiset virkamiehet Luokka:Vuonna 1918 syntyneet Luokka:Vuonna 1992 kuolleet
Antti Rautiola

Antti Rautiola (s. 8. helmikuuta 1988 Äänekoski) on suomalainen jääkiekkomaalivahti. Rautiolan kasvattajaseura on Oulun Kärpät, jota hän edusti sekä A-, B- että C-nuorissa. Hän on pelannut myös Kärppien edustusjoukkueessa, kaksi ottelua SM-liigassa kaudella 2010–2011, molemmat marraskuussa 2010. Pääosa tuosta kaudesta kului kuitenkin Mestiksen Kiekko- Laserissa, jossa hän pelasi 38 runkosarja- ja kolme pudotuspeliottelua. Kaudella 2009–2010 hän pelasi Kajaanin Hokissa Mestiksessä sekä KLH Vajgar Jindřichův Hradecissa Tšekin kolmanneksi korkeimmalla sarjatasolla. Rautiola teki kesäkuussa 2011 tehty 1+1-vuotisen sopimuksen Pelicansin kanssa. Pelicansissa Rautiola pelasi kauden 2011–2012 aikana kolme liigaottelua. Pääosan kaudesta hän torjui Mestis-seura Peliittojen maalilla. Kaudeksi 2012-2013 hän teki sopimuksen Mestiksen Jokipoikien kanssa. Kaudet 2013–2016 Rautiola on torjui Heinolan Peliittojen maalilla. == Lähteet == * * Antti Rautiolan esittely SM-liigan sivuilla ===Viitteet=== == Aiheesta muualla == *Antti Rautiolan esittely Jatkoaika.comin sivuilla Luokka:Suomalaiset jääkiekkomaalivahdit Luokka:Vuonna 1988 syntyneet Luokka:Elävät henkilöt
Richard Schallert

Richard Schallert (s. 21. huhtikuuta 1964 Brand in Vorarlberg) on itävaltalainen mäkihyppääjä, joka kilpaili maailmancup-tasolla vuosina 1981–1988. Schallert oli mukana Itävallan joukkueessa, joka sijoittui neljänneksi Engelbergin MM-kisoissa 1984. Vuoden kuluttua Seefeldissä hän sijoittui normaalimäessä 29:nneksi. Oberstdorfissa 1987 hän oli Ernst Vettorin, Franz Neuländtnerin ja Andreas Felderin kanssa voittamassa joukkuemäestä pronssia Suomen ja Norjan viedessä kirkkaimmat mitalit. Lisäksi hän oli suurmäessä 37:s. Vuoden 1983 lentomäen MM-kilpailuissa Harrachovissa hän sijoittui viidenneksi. Maailmancupissa Schallert ylsi neljästi palkintosijalle, mutta ei voittanut yhtään kilpailua. Hän sijoittui kauden 1982–1983 kokonaispisteissä kahdenneksitoista. == Maailmancupin palkintosijat == * Suurmäki ** Kausi 1982–1983: Bischofshofen toinen, Planica kolmas ** Kausi 1984–1985: Štrbské Pleso kolmas * Normaalimäki ** Kausi 1984–1985: Štrbské Pleso toinen == Lähteet == * Richard Schallert FIS:n tietokannassa Luokka:Itävaltalaiset mäkihyppääjät Luokka:Vuonna 1964 syntyneet Luokka:Elävät henkilöt
Juha Rantasila -palkinto

Juha Rantasila -palkinto on jääkiekon SM-liigan pelaajayhdistyksen vuosittain jakama palkinto, joka annettiin ensimmäisen kerran kauden 2007–2008 jälkeen. Sen saa puolustaja, joka on tehnyt eniten maaleja runkosarjassa. Ensimmäisen kerran palkinnon vei kaudella 2007–2008 Tapparan Anssi Salmela. Palkinto on nimetty puolustaja Juha Rantasilan mukaan. ==Palkinnon saajat== Kausi Pelaaja Seura Maalit Kansalaisuus 2007–08 Anssi Salmela Tappara 15 2008–09 Markus Seikola Ilves 17 2009–10 Markus Seikola (2.) Ilves 17 2010–11 Markus Nordlund TPS 16 2011–12 Markus Seikola (3.) Pelicans 16 2012–13 Markus Seikola (4.) Pelicans 13 2013–14 Lasse Kukkonen Kärpät 12 2014–15 Janne Niskala* Lukko 14 2015–16 Juha Leimu Pelicans 16 2016–17 Juha Leimu** (2.) Pelicans 11 2017–18 Ilkka Heikkinen TPS 17 2018–19 Oliwer Kaski Pelicans 19 2019–20 Mikko Kousa HIFK 10 2020–21 Robin Press Lukko 17 2021–22 Vili Saarijärvi Lukko 17 2022–23 Les Lancaster*** Ilves 13 2023–24 Charles-Edouard D’Astous KooKoo 17 * Janne Niskalan maalimäärä kaudella 2014–2015 oli sama kuin Ässien Esa Lindellillä. Molemmat tekivät myös yhtä paljon voittomaaleja. Kilpailun käänsi Niskalan eduksi kolmantena tarkasteltu laukaisuprosentti, joka Niskalalla oli 5,1 % ja Lindellillä 4,2 %. ** Pelicansin Juha Leimu teki kaudella 2016–2017 saman verran maaleja kuin Lukon Janne Niskala, mutta Leimu teki yhden voittomaalin enemmän kuin Niskala. *** Ilveksen Les Lancaster teki kaudella 2022–2023 saman verran maaleja kuin Lukon Thomas Grégoire, mutta Lancaster teki kaksi voittomaalia enemmän kuin Grégoire. ==Lähteet== Luokka:Jääkiekon SM-liigan palkinnot
Liu Yingzi

Liu Yingzi (s. 27. tammikuuta 1971 Hunan) on kiinalainen haulikkoampuja ja maailmanmestari. Liu Yingzi on saavuttanut MM-kilpailuissa trapissa henkilökohtaisen maailmanmestaruuden kahdesti (2007 ja 2011), yhden hopean 2010 ja kolme joukkuehopeaa (2001, 2003 ja 2007), sekä kaksoistrapissa joukkuepronssia (1994). ==Lähteet== *Profiili ISSF Newsissä *ISSF:n tietokanta Luokka:Kiinalaiset ampujat Luokka:Vuonna 1971 syntyneet Luokka:Elävät henkilöt
Salah al-Din (maakunta)

Ṣalāḥ ad-Dīn () eli Saladinin maakunta on yksi Irakin yhdeksästätoista maakunnasta (kuvernoraatista), ja sijaitsee pohjoiseen Bagdadista. Sen pinta- ala on 24 075 neliökilometriä (5,6 % Irakista) ja pääkaupunki Tikrit. Maakunta on nimetty kurdisyntyisen, ristiretkeläisiä vastaan taistelleen sulttaani Saladinin mukaan. Salahuddinin maakunta on muunnelma maakunnan nimestä. Maakunnan naapurina ovat lounaassa Anbarin, luoteessa Ninawan, pohjoisessa Erbilin ja Kirkukin, idässä Sulaimaniyyan ja Diyalan, sekä etelässä Bagdadin maakunnat. ==Väestö== Vuoden 1997 väestönlaskennassa maakunnan asukasluku oli 904 432. Irakin sodan loppuvaiheessa vuonna 2011 Yhdysvaltain armeija arvioi väkiluvuksi 1,158 miljoonaa. Heistä sunneja oli noin 96 %, šiioja 3 % ja kurdeja 1 %. Vuonna 2013 väkiluvuksi arvioitiin 1 336 600 (4,2 % Irakin väestöstä). Väestöstä kaupunkilaisia on 44,2 prosenttia. == Piirikunnat == Vuonna 2013 maakunta jakautui kahdeksaan piirikuntaan seuraavin väestöosuuksin (prosenttia 1 336 600 as. kokonaisväestöstä): * Baijin piirikunta (14 %; Baiji) * Baladin piirikunta (18 %; Balad) * Ad-Daurin piirikunta (4 %; Ad- Daur) * Ad-Dijailin piirikunta (7 %; Ad-Dijail) * Ash-Shirqatin piirikunta (14 %; Ash-Shirqat) * Samarran piirikunta (15 %; Samarra) * Tikritin piirikunta (16 %; Tikrit) * Toozin piirikunta (12 %; Tooz) == Kaupunkeja == *Amirli *Baiji *Balad *Dijail (Dujail, Ad-Dijail, Al Dhuluiya) *Ad-Daur (Al-Dour) *Al- Faris *Al Ishaqi *Sa’ad *Salman Pak *Samarra *Al Seniyah *Ash-Shirqat (Al Sherqat) *Tikrit *Touz *Yatherb == Lähteet == ==Aiheesta muualla== *Some Iraqis are ditching the fight against ISIS for life in Europe (Reuters, 21.9.2015) (businessinsider.com)
Deborah Gelisio

Deborah Gelisio (s. 26. helmikuuta 1976 Bellono) on italialainen haulikkoampuja, maailmanmestari ja olympiamitalisti. Deborah Gelisio on saavuttanut olympialaisissa hopeaa kaksoistrapissa Sydneyssä 2000. Lisäksi hän on saavuttanut MM-kilpailuissa kaksoistrapissa kolme henkilökohtaista maailmanmestaruutta (1995, 1997 ja 1998), kaksi joukkuemestaruutta (1995 ja 1997) ja joukkuehopean (1993), sekä trapissa henkilökohtaisen mestaruuden (2005), kaksi joukkuemestaruutta (2007 ja 2009), henkilökohtaisen hopean (2007) ja joukkuehopean (2005). ==Lähteet== * * Luokka:Italialaiset ampujat Luokka:Italialaiset olympiamitalistit Luokka:Vuonna 1976 syntyneet Luokka:Elävät henkilöt
Daniela Del Din

Daniela Del Din (s. 29. syyskuuta 1969 San Marino) on sanmarinolainen haulikkoampuja. Del Din voitti Nikosian MM-kilpailuissa 2007 pronssia trapissa tuloksella 85 (67+18) ja Mariborissa 2009 joukkuepronssia. Hän kilpaili trapissa myös Pekingin olympialaisissa 2008, jossa hän sijoittui 15:nneksi. ==Lähteet== * * Luokka:Sanmarinolaiset ampujat Luokka:Vuonna 1969 syntyneet Luokka:Elävät henkilöt
Sam Wyche

Samuel David "Sam" Wyche (5. tammikuuta 1945 – 2. tammikuuta 2020) oli yhdysvaltalainen amerikkalaisen jalkapallon pelaaja ja valmentaja. Hän syntyi Atlantassa ja kävi Furmanin sekä Etelä-Kalifornian yliopistoja. Wyche pelasi vuosina 1968–1976 useissa ammattilaisseuroissa. Niistä yksi oli Cincinnati Bengals, jonka päävalmentajana hän myöhemmin toimi vuosina 1984–1991. Hän oli myös Tampa Bay Buccaneersin päävalmentajana 1992–1995. Wyche kuoli 74-vuotiaana maksasyöpään. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1945 syntyneet Luokka:Vuonna 2020 kuolleet
Henry J. Kaiser

Henry John Kaiser (9. toukokuuta 1882 – 24. elokuuta 1967) oli yhdysvaltalainen teollisuusyrittäjä ja nykyään Yhdysvaltain suurimman yleishyödyllisen terveyspalveluorganisaation Kaiser Permanenten toinen perustaja. Kaiserin yhtiöt rakensivat 1930-luvulla huomattavia teitä, siltoja ja patoja ja toisen maailmansodan aikana tunnettuja Liberty- ja Victory-luokan kuljetusaluksia. Sittemmin yhtymä Kaiser Industries Corp. (perustettu 1945) on valmistanut muun muassa autoja ja sementtiä. Yhtiökumppani Joseph W. Frazer siirtyi 1949 GM-yhtiön palvelukseen. Autoja valmistettiin nimillä Kaiser, Frazer sekä Henry J, joka oli Henry J. Kaiserin viimeinen yritys pelastaa Kaiser Auto -yhtiö. Yhtiön tuotanto loppui Yhdysvalloissa 1955, minkä jälkeen valmistusta oli vielä Etelä-Amerikassa, kunnes sekin tuotanto 1960-luvulla myytiin Ford-Renaultille. Henry J. Kaiser ja lääkäri Sidney R. Garfield perustivat vuonna 1945 maailman ensimmäisen terveyden ylläpitämiseen keskittyneen organisaation (HMO), Kaiser Permanenten. Nykyään Kaiser Permanente on Yhdysvaltain suurin yleishyödyllinen terveydenhoito- organisaatio. Se toimii kymmenessä osavaltiossa ja District of Columbiassa. Sillä on 8,7 miljoonaa asiakasta ja 134 000 työntekijää, ja sen vuotuinen liikevaihto on noin 37,8 miljardia dollaria. ==Lähteet== == Aiheesta muualla== *Henry J. Kaiser Family Foundation *Elämäkerta *Kaiser Aluminumin historia *Kaiser Permanente Luokka:Yhdysvaltalaiset yrittäjät Luokka:Vuonna 1882 syntyneet Luokka:Vuonna 1967 kuolleet
Leeman Bennett

Leeman Bennett (s. 20. kesäkuuta 1938) on yhdysvaltalainen amerikkalaisen jalkapallon valmentaja. Hänet muistetaan parhaiten kahden NFL-seuran, Atlanta Falconsin (1977–1982) ja Tampa Bay Buccaneersin (1985–1986) päävalmentajana.Coaches: Leeman Bennett == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1938 syntyneet Luokka:Elävät henkilöt
Charley Winner

Charley Winner (s. 2. heinäkuuta 1924) on yhdysvaltalainen amerikkalaisen jalkapallon valmentaja. Hän syntyi Somervillessä, New Jerseyssä, ja palveli toisessa maailmansodassa. Palvelusta vapauduttuaan Winner pelasi Washington- yliopistolla St. Louisissa. Parhaiten hänet kuitenkin muistetaan St. Louis Cardinalsin (1966–1970) ja New York Jetsin (1974–1975) päävalmentajana. Hän toimi myös avustavana valmentajana. Luokka:Yhdysvaltalaiset amerikkalaisen jalkapallon valmentajat Luokka:Vuonna 1924 syntyneet Luokka:Elävät henkilöt Luokka:Yli satavuotiaiksi eläneet yhdysvaltalaiset
Pat Peppler

Pat Peppler (16. huhtikuuta 1922 – 23. kesäkuuta 2015 Stuart, Florida) oli yhdysvaltalainen amerikkalaisen jalkapallon valmentaja. Hänet muistetaan parhaiten NFL-seura Atlanta Falconsin päävalmentajana, jona hän toimi lyhyesti vuonna 1976. Peppler pelasi Michigan State Universityssa ja toimi sieltä valmistuttuaan high school -tason päävalmentajana. Myöhemmin hän työskenteli Atlanta Falconsin lisäksi esimerkiksi North Carolina State Universityssa ja Green Bay Packers -seurassa. ==Lähteet== Luokka:Yhdysvaltalaiset amerikkalaisen jalkapallon valmentajat Luokka:Vuonna 1922 syntyneet Luokka:Vuonna 2015 kuolleet
Eva LaRue

Eva Maria LaRue (oik. Eva Maria LaRuy, s. 27. joulukuuta 1966 Long Beach, Kalifornia) on yhdysvaltalainen näyttelijä. Hänen juurensa ovat Puerto Ricossa ja Ranskassa. == Elämä == LaRue syntyi Long Beachissa, Kaliforniassa vuonna 1966. Hänellä on sukujuuria Puerto Ricossa, Ranskassa, Hollannissa ja Skotlannissa. Hän on Bahá'í-uskonnon seuraaja: hänen äitinsä kääntyi uskontoon LaRuen ollessa teini-ikäinen.Eva La Rue, Star of CSI: Miami, Speaks with PR.comCSI Guide Eva La Rue on CSI:Guide LaRue valmistui Kalifornian Norco Senior High Schoolista vuonna 1985. LaRue ryhtyi näyttelemään kuusivuotiaana. Hänen ensimmäinen elokuvaroolinsa oli Barbaarit-nimisessä miekka ja magia -elokuvassa.IMDb: Eva La Rue Sittemmin hän esiintyi useissa elokuvissa ja televisiosarjoissa. Suurta julkisuutta LaRue sai ensimmäisen kerran näytellessään All My Children -saippuasarjassa vuosina 1993–1997 ja 2002–2005.LaRue Confirms She Will Exit AMC LaRue on palkittu roolistaan All My Childrenissä tohtori Maria Santos Greynä, samoin kuin hahmoaan varten tekemästään tunnuskappaleesta Dance Again with You.IMDb: Awards for Eva La Rue Vuonna 2005 LaRue sai roolin CSI: Miamista Natalia Boa Vistana. Se on tällä hetkellä luultavasti hänen tunnetuin roolinsa. Lisäksi hän on vuosien saatossa esiintynyt useissa elokuvissa, mukaan lukien Cries in the Dark, Menneisyyden tuulet (Remembrance), Tappavaa peliä (Legal Tender), Sydänystävät (Heart Condition) ja Vaaralliset kurvit (Dangerous Curves). Hän on myös vieraillut muun muassa televisiosarjoissa Sielun ruokaa (Soul Food), Hädän hetkellä (Third Watch), S.O.F. - Vainukoirat, Diagnoosi: Murha (Diagnosis Murder), Kipusiskot (Nurses) ja Dallas. === Yksityiselämä === Vuodet 1992–1994 LaRue oli naimisissa John O'Hurleyn kanssa. Myöhemmin hän meni naimisiin John Callahanin kanssa. LaRue tutustui Callahaniin All My Childrenin kuvauksissa, joissa Callahan esitti LaRuen aviomiestä. Pariskunta oli naimisissa 1996–2004, jona aikana LaRue käytti nimeä Eva LaRue Callahan. Heillä on vuonna 2001 syntynyt tytär. Vuonna 2010 LaRue avioitui liikemies Joe Cappuccion kanssa, mutta sekin avioliitto päättyi eroon vuonna 2014.. == Lähteet == == Aiheesta muualla == * Virallinen kotisivu * * Eva LaRue TV.comissa * Haastattelu vuodelta 2008 * Haastattelu vuodelta 2007 Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Kay Stephenson

George Kay Stephenson (s. 17. joulukuuta 1944) on yhdysvaltalainen amerikkalaisen jalkapallon pelaaja ja valmentaja. Hän kasvoi Floridassa ja pääsi Pensacola High Schoolista stipendillä Floridan yliopistoon. Pelaajana Stephenson loi ammattilaisuransa San Diego Chargersissa (1967) ja Buffalo Billsissä (1968). Hän oli myöhemmin muun muassa Buffalo Billsin (1983–1985) ja Edmonton Eskimosin (1998) päävalmentajana. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1944 syntyneet Luokka:Elävät henkilöt
Pavel Tresnak

Pavel Třešňák (s. 3. lokakuuta 1952 Praha (archive.org)) on entinen tšekkiläinen huippulentopalloilija ja nykyinen lentopallovalmentaja, joka valmentaa kaudella 2008-2009 hallitsevaa suomenmestari Rovaniemen Santasportia, SM-liigassa. Urallaan hän on valmentanut muun muassa Tšekin ja Slovakian A-maajoukkueita EM-lopputurnauksissa. Lisäksi hän on toiminut seurajoukkueiden päävalmentajana Belgiassa, Kreikassa, Ranskassa, Kuwaitissa, Saksassa, Itävallassa ja Tšekissä. Pelaajaurallaan Tresnak pelasi peräti neljässä eri maassa ammatikseen. Tresnak on valmentanut Pariisi Volleyssa kaudella 2003–2004. Muita joukkueita ovat kreikkalainen Aris Thessaloniki, itävaltalaiset Hot Volley Wien ja SVS Post Wien sekä kaudella 2007-2008 tšekkiläinen Fatra Zlin. ==Lähteet== ==Aiheesta muualla== * Viralliset kotisivut * he was trainer of Zavath Zaventem (Belgium) at the end of the 70's Luokka:Tšekkiläiset lentopalloilijat
Chuck Knox

Charles Robert "Chuck" Knox (27. huhtikuuta 1932 – 12. toukokuuta 2018Longtime NFL coach Knox dies at 86) oli yhdysvaltalainen amerikkalaisen jalkapallon valmentaja. Hän toimi päävalmentajana Los Angeles Ramsissa (1973–1977, 1992–1994), Buffalo Billsissä (1978–1982) ja Seattle Seahawksissa (1983–1991). Knox työskenteli myös high schooleissa ja yliopistoilla. ==Lähteet== Luokka:Yhdysvaltalaiset amerikkalaisen jalkapallon valmentajat Luokka:Vuonna 1932 syntyneet Luokka:Vuonna 2018 kuolleet
Bill Carr

William "Bill" Arthur Carr (24. lokakuuta 1909 Pine Bluff, Arkansas – 14. tammikuuta 1966 Tokio) oli yhdysvaltalainen yleisurheilija ja olympiavoittaja. Carr kilpaili pikajuoksussa. Hän voitti kaksi olympiakultaa, kummatkin Los Angelesista 1932. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1909 syntyneet Luokka:Vuonna 1966 kuolleet
BRDC International Trophy 1950

BRDC International Trophy 1950 oli 26. elokuuta 1950 ajettu Formula 1:n MM- sarjan ulkopuolinen kilpailu. Kilpailu ajettiin Silverstonen radalla Isossa- Britanniassa, ja sen voitti italialainen Nino Farina ennen paalulta lähtenyttä argentiinan Juan Manuel Fangiota. Kilpailun nopeimman kierroksen ajoi Fangio, mutta koska Farina ajoi saman ajan, kilpailun nopein kierros jaettiin Fangiolle ja Farinalle. Koska kilpailu ei kuulunut MM-sarjaan, siitä ei jaettu MM-pisteitä. == Tulokset == Punataustaiset kuljettajat eivät selvinneet alkueristä finaaliin Sija Kuljettaja Talli Kierroksia Aika/Keskeytys. 1 Nino Farina Alfa Romeo 35 1:07:17.0 2 Juan Manuel Fangio Alfa Romeo 35 + 10.4s 3 Peter Whitehead Ferrari 35 + 1:04.4 4 Cuth Harrison ERA 35 + 1:05.0 5 Brian Shawe-Taylor ERA 34 + 1 kierros 6 Stirling Moss Alta 34 + 1 kierros 7 Yves Giraud-Cabantous Talbot-Lago 34 + 1 kierros 8 Louis Chiron Maserati 33 + 2 kierrosta 9 Bob Gerard ERA 32 Onnettomuus 10 David Hampshire Maserati 32 + 3 kierrosta 11 Pierre Levegh Talbot-Lago 32 + 3 kierrosta 12 Philip Fotheringham-Parker Maserati 32 + 3 kierrosta 13 Geoff Richardson RRA 31 + 4 kierrosta 14 Gordon Watson Alta 30 + 5 kierrosta Kesk. Fergus Anderson HWM 28 Vaihdelaatikko Kesk. Colin Murray Maserati 13 Moottori Kesk. Reg Parnell Maserati 9 Moottori Kesk. David Murray Maserati 2 Öljyvuoto Kesk. Philippe Etancelin Talbot-Lago 2 Etuakseli DNS Tony Rolt Delage 0 Karsiutui DNS Archie Butterworth AJB-Steyr 0 Karsiutui DNS Joe Kelly Alta 0 Karsiutui DNS Alberto Ascari Ferrari 0 Karsiutui DNS Leslie Brooke Maserati 0 Karsiutui DNS Michael Chorlton Bugatti 0 Karsiutui DNS Johnny Claes Talbot-Lago 0 Karsiutui DNS Raymond Sommer BRM 0 Karsiutui == Lähteet == == Aiheesta muualla == * Kilpailun verkkosivu Luokka:Formula 1 -kausi 1950 Luokka:Maailmanmestaruussarjan ulkopuoliset Formula 1 -kilpailut Luokka:Yhdistyneen kuningaskunnan moottoriurheilu Luokka:Northamptonshiren urheilu Luokka:Buckinghamshiren urheilu
Rex Linn

Rex Maynard Linn (s. 13. marraskuuta 1956) on yhdysvaltalainen näyttelijä. Hän näytteli televisiosarjassa C.S.I. Miami Frank Trippiä. Hän on näytellyt myös muun muassa televisiosarjoissa Kunnian miehet, The Lottery, Tappava ase, Better Call Saul ja Young Sheldon sekä elokuvissa Keikka Bahamalla, Villi tusina, Rankka pari, Cliffhanger – kuilun partaalla, Saalistaja, Kurkunleikkaajien saari ja Toivoton taistelupari. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Pete McCloskey

Paul Norton ”Pete” McCloskey Jr. (29. syyskuuta 1927 Loma Linda, Kalifornia – 8. toukokuuta 2024 Winters, Kalifornia) oli yhdysvaltalainen poliitikko. Hän istui liittovaltion edustajainhuoneen jäsenenä Kaliforniasta vuosina 1967–1983 ja pyrki vuonna 1972 presidenttiehdokkaaksi. McCloskey eteni pitkälle urallaan lakimiehenä. Hän palveli merijalkaväessä Korean sodassa; Vietnamin sotaa hän alkoi kuitenkin vastustaa. Hän vastusti myöhemmin myös Irakin sotaa. Hän yritti uudelleen kongressiin vuonna 2006. Republikaaneihin vuodesta 1948 kuulunut McCloskey siirtyi demokraatteihin vuonna 2007. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset juristit Luokka:Yhdysvaltalaiset republikaanipoliitikot Luokka:Vuonna 1927 syntyneet Luokka:Vuonna 2024 kuolleet
Luukusta lukaali

Luukusta lukaali oli tv-ohjelma, jossa kunnostettiin tavallisten ihmisten koteja. Ohjelmaa juonsi Kristiina Komulainen. Ohjelmassa remonttimiehille annettiin 48 tuntia aikaa remontoida jonkun koti. Remonttibudjetti perustui siihen, kuinka suuresta määrästä tavaraa talon omistaja suostui luopumaan. Luovutettu tavara vietiin lavalle, joka on jaettu kahteen osaan: vasemmalle ehjät tavarat ja oikealle rikkinäiset tavarat ja purkujätteet. Ehjät tavarat menivät kierrätyskeskukseen, rikkinäiset tavarat ja purkujätteet kaatopaikalle. Remonttibudjetissa 10 euroa vastasi yhtä kilogrammaa lavalle vietyä tavaraa ja jätettä. Ohjelman tuotti FremantleMedia Finland. Vastaava mestari oli Jenni Tuominen ja sisustussuunnittelija Mikko Paakkanen. == Lähteet == * MTV3 - Luukusta lukaali Luokka:2000-vuosikymmenen suomalaiset tositelevisiosarjat
Toshio Masuda

Toshio Masuda (; s. 5. lokakuuta 1927) on japanilainen elokuvaohjaaja. Kansainvälisesti hänet tunnetaan parhaiten yhtenä Tora! Tora! Tora! -elokuvan (1970) tekijöistä. Muiden töiden joukossa on Shaso (1989). Masuda on voittanut elokuvapalkintoja, kuten Blue Ribbonin (1990). Hän sai myös kaksi Japanin akatemian palkintoehdokkuutta (1981, 1990). == Aiheesta muualla == * Luokka:Japanilaiset elokuvaohjaajat Luokka:Vuonna 1927 syntyneet Luokka:Elävät henkilöt
Saksan meriesikunta

Saksan meriesikunta () voi tarkoittaa: * Reichsmarineamt (1889–1919) * Oberkommando der Marine (1935–1945) * Marineamt (1956–)
Brian Priestman

Brian Priestman (10. helmikuuta 1927 Birmingham, Englanti – 18. huhtikuuta 2014 Broze, Ranska) oli brittiläinen kapellimestari. Hän opiskeli Birminghamin yliopistossa ja Belgiassa. Priestman toimi pitkän uransa aikana muun muassa Edmontonin sinfoniaorkesterin ylikapellimestarina Kanadassa vuosina 1964–1968. Hän työskenteli myös yliopistoissa, sai kunniatohtorinarvoja ja kirjoitti musiikista. ==Lähteet== Luokka:Brittiläiset kapellimestarit Luokka:Vuonna 1927 syntyneet Luokka:Vuonna 2014 kuolleet
John Rauch

John Rauch (20. elokuuta 1927 – 10. kesäkuuta 2008) oli yhdysvaltalainen amerikkalaisen jalkapallon pelaaja ja valmentaja. Kunnioitukseksi urastaan hän sai vuonna 2003 paikan College Football Hall of Famessa. Pelattuaan yliopistotasolla Georgiassa Rauch sai NFL-varauksensa vuonna 1949. Ammattilaisseuroina olivat uran aikana New York Bulldogs (myöh. Yanks) ja Philadelphia Eagles. Valmentajana Rauch työskenteli niin yliopistoilla kuin ammattilaisseuroissakin. Päävalmentajana hän oli Oakland Raidersissa (1966–1968), Buffalo Billsissä (1969–1970) ja Canadian Football Leaguen Toronto Argonautsissa (1973–1974). Hän oli kuollessaan 80-vuotias. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1927 syntyneet Luokka:Vuonna 2008 kuolleet
Will Parry

William ”Will” Parry on kuvitteellinen hahmo Philip Pullmanin kirjasarjassa Universumien tomu. Hän on toinen päähenkilö Lyra Belacquan rinnalla. Hän esiintyy vasta toisessa kirjassa Salaperäinen veitsi ja myös seuraavassa, Maaginen kaukoputki. Pullman on vihjannut kirjoittavansa Willistä vielä lisää. Will on urhea, hiljainen ja älykäs. Hänellä ei ole hyvää ystävää ennen kuin hän tapaa Lyran toisessa ulottuvuudessa, Cittàgazzessa. Willin äiti on mielisairas ja on pitänyt hänestä huolta siitä asti kun hän ymmärsi ettei hän voinut hyvin. Willin isä on tutkija, joka on kadonnut, mutta oli lähettänyt kirjeitä vaimolleen ennen kuin hän katosi. Niissä kerrotaan hänen tutkimuksistaan Alaskassa, josta hän oli löytänyt toiseen maailmaan johtavan aukon. Myöhemmin kirjassa noita, joka halusi olla John Parryn, Willin isän, rakastaja tappoi isän kostoksi tämän kieltäydyttyä vastaamasta noidan tunteisiin, koska John ollut ei halunnut pettää vaimoaan. Will ja John olivat juuri ymmärtäneet olevansa isä ja poika. Noita tappoi itsensä tämän jälkeen. Will löysi Cittágazzeen kun hän rupesi seuraamaan kissaa sen jälkeen kun hän oli vienyt äitinsä turvaan ja paennut kotoaan ja samalla tappanut miehen joka yritti vahingoittaa häntä ja hänen äitiään sekä varastaa isän lähettämät kirjeet, joissa kerrottiin maailmojen välisen aukon paikka. Silloin Will löysi aukon toiseen maailmaan liikenneympyrän keskeltä. Siellä hän sitten tapasi Lyran ja heistä tuli parhaimpia ystäviä ja myöhemmin myös rakastavaiset. Willin daimoni on kissa jolle suomalainen noita Serafina Pekkala antoi nimen Kirjava. Pullman ei ole nimennyt Will-hahmoa 1800-luvulla eläneen tutkimusmatkailijan William Edward Parryn mukaan. Universumien tomu -kirjasarjaan pohjautuvassa televisiosarjassa His Dark Materials hahmoa esittää Amir Wilson. Will esiintyy sarjassa ensimmäistä kertaa jo sen ensimmäisen tuotantokauden viidennessä jaksossa ”The Lost Boy”, vaikka ensimmäinen kausi perustuu pääosin kirjasarjan ensimmäiseen osaan Kultainen kompassi, jossa hahmoa ei vielä tavata. == Salaperäinen veitsi == Salaperäinen veitsi joutui Willille kun hän tappeli Cittágazzessa Tullio-nimisen miehen kanssa. Will sai veitsen kahakassa mutta menetti kaksi sormea joiden tyngistä vuoti lakkaamatta verta kunnes kuin hänen isänsä laittoi haavoihin voidetta. Veitsellä pystyy viiltämään mitä tahansa, myös aukkoja toisiin maailmoihin, mutta aina uuden aukon avauksen yhteydessä syntyy Haamu, joka imee aikuisten sieluja (joskin veitsi on myös ainoa, joka pystyy tuhoamaan Haamut), joten viimeisen kirjan lopussa hänen on rikottava veitsi ja jätettävä Lyra omaan Oxfordiinsa ja palattava omaansa. Siellä hän sitten muuttaa Mary Malonen luokse ja ilmeisesti saa hoitoa äidilleen. Hän ja Lyra olivat sopineet että he olisivat samassa paikassa (Kasvitieteellinen puutarha) samaan aikaan (keskipäivällä juhannuspäivänä) joka vuosi tunnin ajan. == Lähteet == * * * === Viitteet === == Aiheesta muualla == * William Parry His Dark Materials Wikissä Luokka:Kuvitteelliset lapset Luokka:Universumien tomun henkilöhahmot
Juri Kazakov

Juri Pavlovitš Kazakov (; 8. elokuuta 1927 Moskova – 29. marraskuuta 1982) oli neuvostoliittolainen kirjailija ja jazzmuusikko. Kazakov nousi novelli- ja kertomustaiteellaan nuoren neuvostoliittolaisen kirjailijapolven eturiviin ja sai tunnustusta myös ulkomailla. Kirjallisuuslehti Novyi mir myöntää Juri Kazakov -palkinnon vuoden parhaasta novellistaKulttuuriuutisia . == Teokset suomeksi == * Hällä väliä, 1963 * Syksy tammimetsissä, 1967 ==Lähteet== Luokka:Venäläiset kirjailijat Luokka:Vuonna 1927 syntyneet Luokka:Vuonna 1982 kuolleet
Väyläalus Letto

Väyläalus Letto () on Ouluun sijoitettu suuri väylänhoitoalus, jonka toiminta- alueeseen kuuluu Pohjanlahti. Väylien kunnossapidon lisäksi alusta käytetään paljon jäänmurtotehtävissä. Letolla on myös valmius öljyntorjuntaan ja se on varustettu kahdella 98 m³ öljynkeräystankilla. Aluksessa on sekä kääntöpotkuri että keulapotkuri. == Historia == Alukselle on tehty muutostöitä vuosina 1989 ja 1997 muun muassa öljyntorjuntaominaisuuksien lisäämiseksi. == Aiheesta muualla == *Meritaito Oy:n väyläalukset *Ympäristökeskuksen tiedote perusparannuksesta *M/V Arktis - Saariston Meritie Luokka:Jäänmurtajat Luokka:Väyläalukset Luokka:Öljyntorjunta-alukset Luokka:Merenmittausalukset
Bushel

Bushel (busheli, vakka, lyhennettynä bsh. tai bu.) on SI-järjestelmään kuulumaton tilavuusmitta, jota on käytetty sekä Britanniassa että Yhdysvalloissa, mutta on monien muiden tilavuus­yksiköiden tavoin näissä maissa eri suuruinen. Brittiläisessä järjestelmässä gallona on määritelty kymmenen vesipaunan tilavuudeksi., ja bushel on kahdeksan gallonaa. Näin ollen brittiläinen bushel on noin 36,3688 litraa. Yhdysvalloissa bushel on määritelmän mukaan 2 150,42 kuutiotuumaa. Koska tuuma on määritelmän mukaan 2,54 senttimetriä, voidaan laskea, että yksi yhdysvaltalainen bushel on tarkalleen 35,23907016688 litraa. Yhdys­valloissakin yksi gallona on kiinteitä aineita mitattaessa kahdeksas­osa bushelia (pintti on bushelia). Bushelia käytetään Yhdysvalloissa varsinkin maataloustuotteiden mittayksikkönä. Nykyään sitä kuitenkin käytetään lähinnä painomittana, ja eri maataloustuotteille on sovittu eri painomäärät. Esimerkkejä:http://extension.missouri.edu/publications/DisplayPub.aspx?P=G4020 *Kaura **Yhdysvallat: 32 lb ≈ 14,515 kg **Kanada: 34 lb ≈ 15,422 kg *Ohra: 48 lb ≈ 21,772 kg *Maissi: 56 lb ≈ 25,401 kg *Vehnä ja soijapavut: 60 lb ≈ 27,215 kg ==Lähteet == ==Aiheesta muualla== *U.S. Commercial Bushel Sizes Luokka:Tilavuusyksiköt
Ove Andersson

Ove Andersson (3. tammikuuta 1938 – 11. kesäkuuta 2008) oli ruotsalainen rallikuljettaja ja Toyota -formulatallin tallipäällikkö. == Ura == Andersson ajoi rallia itse kymmenkunta vuotta, ja hän ajoi rallia pääosin Saabilla, Lancialla, Fordilla, Alpinella ja Toyotalla. Andersson voitti uransa aikana mm. Monte Carlon rallin 1971, ja Safari-rallin vuonna 1975, joka jäi hänen uransa ainoaksi MM-tason voitoksi. Anderssonin aktiiviuran aikana hän perusti Andersson Motorsport -rallitiimin, josta kehittyi myöhemmin Toyotan rallitalli, Toyota Team Europe. Tallin ensimmäinen voitto tuli vuonna 1975, kun suomalainen Hannu Mikkola voitti Jyväskylän Suurajot. Talli voitti rallin kuljettajien maailmanmestaruudet vuosina 1990 ja 1992, jolloin mestariksi ajoi Carlos Sainz ja kaudella 1993, jolloin mestariksi ajoi suomalainen Juha Kankkunen. Toyota voitti myös autonvalmistajien maailmanmestaruuden vuosina 1993, 1994 ja 1999. Toyota vetäytyi rallista 2000-luvun alussa, ja Andersson siirtyi tallipäälliköksi Toyotan Formula 1 -talliin vuonna 2002. Hän vetäytyi tehtävästä seuraavana vuonna, mutta säilyi tallin neuvonantajana. Andersson kuoli rallionnettomuudessa Etelä-Afrikassa. == Kuolema == Andersson ajoi historiallisessa Milligan Vintage Trial -kilpailussa Etelä-Afrikassa vuoden 1957 Volvo P444 -autolla, joka törmäsi pikkubussiin. Kartanlukija ja auton omistaja Tubby Bennett loukkaantui onnettomuudessa. == WRC-voitot == Nro Kausi Osakilpailu Kartanlukija Auto 1 1975 Safari-ralli Arne Hertz Peugeot 504 ==Lähteet== Luokka:Ruotsalaiset ralliautoilijat Luokka:Formula 1 -tallipäälliköt Luokka:Moottoriurheilussa surmansa saaneet kuljettajat Luokka:Ruotsalaiset urheiluvaikuttajat Luokka:Vuonna 1938 syntyneet Luokka:Vuonna 2008 kuolleet